TASDIQLANGAN
“UNITEL” MChJ Bosh direktorining ___-sonli buyrug‘i bilan ____________ sanasida

202__ yil "__" __________ tahririda
QO‘SHILISH SHARTNOMASI
Toshkent shahri

"UNITEL" mas’uliyati cheklangan jamiyati (bundan keyin "Operator" deb yuritiladi) va Abonent o‘rtasidagi ushbu Qo‘shilish shartnomasi (bundan keyin "Shartnoma" deb yuritiladi) Operatorning B2B mijozlarining xodimlari bo‘lgan oldindan to‘lov tizimi abonentlari uchun mobil qurilmalarni bo‘lib-bo‘lib to‘lash shartlari asosida sotish va maxsus tariflar asosida uyali aloqa xizmatlarini ko‘rsatish bo‘yicha standart umumiy qoidalar va yagona shartlardan iborat bo‘lib, Tomonlarning standart huquq va majburiyatlarini belgilaydi.
Operator va Abonent Shartnomaning tomonlari hisoblanadi. Abonent jismoniy shaxs bo‘lgan, Shartnoma tuzilgan sanada B2B-mijozning xodimi bo‘lgan, ushbu Shartnomani "Shartnoma tuzish tartibi" deb nomlangan 3-bo‘limda nazarda tutilgan tartibda tuzgan ushbu shaxs, O‘zbekiston Respublikasi Fuqarolik kodeksiga muvofiq ushbu Shartnoma shartlarini qabul qiladi.
Har bir Tomon boshqa Tomonga ushbu Shartnomani tuzish va uning shartlariga muvofiq majburiyatlarni bajarish uchun zarur bo‘lgan huquq layoqatiga, shuningdek, barcha zarur va yetarli huquq va vakolatlarga ega ekanligini kafolatlaydi.

1. ATAMALAR VA TA’RIFLAR
1.1. Ushbu Shartnomada bosh harflar bilan belgilangan va qo‘llaniladigan atamalar quyidagi ma’nolarga ega bo‘ladi:
IMEI - SIM-karta uchun slotga ega har bir qurilmaga (smartfonlar, planshetlar, modemlar) beriladigan noyob 15 xonali xalqaro mobil uskunalar identifikatori;
B2B-mijoz - qo‘shilish to‘g‘risida ariza berilgan sanada amalda bo‘lgan, Operator bilan ko‘chma radiotelefon (uyali) aloqa xizmatlarini ko‘rsatish bo‘yicha shartnoma tuzgan yuridik shaxs;
Abonent raqami - uyali ko‘chma radiotelefon aloqa xizmatlarini ko‘rsatish shartnomasi asosida Operator tomonidan abonentga beriladigan, telekommunikatsiya tarmog‘iga ulangan abonent qurilmasi boshqa jihozlar bilan bog‘langanda aniqlash imkonini beradigan raqam;
Qabul qilish-topshirish dalolatnomasi - Tomonlar tomonidan imzolanadigan va ushbu Shartnomaning 2-ilovasida keltirilgan shakl bo‘yicha Operatordan Abonentga Mobil qurilma topshirilganligini tasdiqlovchi hujjat;
Oylik to‘lov - Operator foydasiga Abonent tomonidan to‘lanadigan Mobil qurilma uchun to‘lov va Abonent to‘lovidan iborat bo‘lgan to‘lov bo‘lib, muddatli to‘lov shartlari hamda tegishli tarif rejasida belgilangan tartibda har oy amalga oshirilishi lozim;
Ariza beruvchi - ushbu Shartnomani tuzishni istagan jismoniy shaxs;
Qo‘shilish to‘g‘risidagi ariza - Shartnomaning 1-ilovasida ko‘rsatilgan shakl bo‘yicha Shartnomaga qo‘shilish haqidagi ariza;
Kontrakt davri - birinchi Oylik to‘lov kiritilgan sanadan boshlanib, 12 (o‘n ikki) oy davom etadigan vaqt davri. Oylik to‘lov belgilangan muddatda amalga oshirilmagan taqdirda, mazkur Shartnoma muddatidan oldin bekor qilinmagan bo‘lsa, Kontrakt davrining tugash muddati bunday kechikish davriga mutanosib ravishda suriladi. Bunda qarzdorlik bartaraf etilgandan so‘ng Kontrakt davrini hisoblash o‘zgartirilgan tugash sanasini inobatga olgan holda davom ettiriladi;
Mobil balans - Abonentning Operatordagi shaxsiy hisobida qayd etilgan va Operator xizmatlariga haq to‘lash uchun mo‘ljallangan pul mablag‘lari;
Mobil qurilma - mazkur Shartnoma bo‘yicha Operator tomonidan Abonentga topshiriladigan hamda muddatli to‘lov shartlarida ko‘rsatilgan mobil telefon;
Qoldiq qiymat - Shartnoma muddatidan oldin bekor qilingan yoki muddatidan oldin undirish uchun boshqa asoslar yuzaga kelgan taqdirda Operatorga to‘lanishi lozim bo‘lgan, Abonentga muddatli to‘lov sharti bilan taqdim etilgan Mobil qurilmaning to‘liq qiymati bilan bunday bekor qilish yoki tegishli asoslar yuzaga kelgan sanaga qadar Abonent tomonidan kiritilgan Oylik to‘lovlar miqdori o‘rtasidagi farq sifatida aniqlanadigan to‘lanmagan qismi;
Hisobot davri - Shartnoma amal qilish muddati davomida 1 (bir) oylik takrorlanuvchi davr bo‘lib, u birinchi Oylik to‘lov amalga oshirilgan sana va vaqtdan boshlab hisoblanadi. Har bir keyingi Hisobot davri Oylik to‘lov dastlab yechib olingan sanaga va vaqtga mos keladigan sanada va vaqtda boshlanadi. Agar tegishli kalendar sana navbatdagi oyda mavjud bo‘lmasa, Oylik to‘lov o‘sha oyning oxirgi kalendar kunida, tegishli vaqtda yechib olinadi. Oylik to‘lov o‘z vaqtida to‘lanmagan taqdirda, keyingi Hisobot davrlarining boshlanish sanasi navbatdagi Oylik to‘lov muvaffaqiyatli amalga oshirilgan sana va vaqtga ko‘chiriladi;
Operatorning rasmiy sayti - Operatorning www.beeline.uz manzilida joylashgan rasmiy veb-sayti, shu jumladan b2b.beeline.uz subdomeni;
Ish kuni - besh kunlik ish haftasidagi ish kuni, O‘zbekiston Respublikasi qonunchiligida belgilangan ishlanmaydigan bayram kunlarini, ikki dam olish kunlarini (shanba va yakshanba) hisobga olgan holda;
Skoring – Operatorga Azira beruvchi tomonidan taqdim etilgan hujjatlar, shuningdek, boshqa qonuniy manbalardan olingan ma’lumotlar asosida, Ariza beruvchining ushbu Shartnomani tuzish shartlariga muvofiqligini tekshirish maqsadida amalga oshiriladigan baholash tartibi. Skoring natijalari Operator tomonidan Shartnoma tuzish to‘g‘risidagi qarorni qabul qilish uchun foydalaniladi;
Sug‘urta kompaniyasi - O‘zbekiston Respublikasi qonunchiligiga muvofiq sug‘urta faoliyatini amalga oshiruvchi va Mobil qurilma bilan bog‘liq xatarlarga nisbatan sug‘urta qoplamasini taqdim etuvchi yuridik shaxs;
To‘lovlarni hisoblash jadvali - Muddatli to‘lov shartlarida keltirilgan oylik to‘lovlarning miqdori va soni to‘g‘risidagi ma’lumotlarni o‘z ichiga olgan jadval;
Tarif rejasi - Operatorning rasmiy veb-saytida joylashtirilgan shartlarda Abonentga taqdim etiladigan ko‘chma (uyali) aloqa xizmatlari paketini o‘z ichiga olgan "_______________" va "_________________" maxsus tarif rejalari;
Muddatli to‘lov shartlari - Qo‘shilish to‘g‘risidagi arizaga 1-ilovada belgilangan, Mobil qurilmaning qisqacha tavsifini, To‘lovlarni hisoblash jadvalini, shuningdek, Abonent tomonidan oylik to‘lovlarni amalga oshirish tartibini belgilovchi boshqa shartlarni o‘z ichiga olgan qoidalar majmui;
“Xizmatlar” - Operator tomonidan mazkur Shartnoma doirasida Abonentga u tanlagan Tarif rejasi shartlariga muvofiq ko‘rsatiladigan telekommunikatsiya xizmatlari.

2. SHARTNOMA PREDMETI
2.1. Mazkur Shartnoma shartlariga muvofiq:
(i) Operator Abonent tomonidan imzolangan Qo‘shilish to‘g‘risidagi ariza asosida, Muddatli to‘lovni taqdim etish shartlarida nazarda tutilgan tartibda Mobil qurilmani Abonentning mulkiga topshiradi, shuningdek, Abonent Oylik to‘lovlarni o‘z vaqtida to‘lagan taqdirda, Shartnomaning amal qilish muddati davomida unga Xizmatlar ko‘rsatish majburiyatini oladi;
(ii) Abonent Mobil qurilmani qabul qilib olish hamda mazkur Shartnoma shartlariga muvofiq Oylik to‘lovlarni o‘z vaqtida va to‘liq hajmda amalga oshirish majburiyatini oladi.
2.2. Abonent ushbu Shartnoma doirasida quyidagilarni tushunganini tasdiqlaydi va ularga to‘liq rozilik bildiradi:
(i) Xizmatlar Abonentga Kontrakt davri mobaynida Abonent tomonidan tanlangan hamda Muddatli to‘lov shartlarida ko‘rsatilgan Tarif rejasiga muvofiq ko‘rsatiladi;
(ii) Kontrakt davri tugagach, shuningdek, ushbu Shartnoma muddatidan oldin bekor qilingan taqdirda, Abonent avtomatik ravishda "_______________" yoki "________________" ommaviy tarif rejalaridan biriga o‘tkaziladi - Tarif rejasiga qarab, Abonent tomonidan dastlab tanlangan va Bo‘lib to‘lash shartlarida ko‘rsatilgan;
(iii) Tarif rejasi doirasidagi xizmatlar Abonentga bitta Abonent raqami uchun taqdim etiladi.
2.3. Abonent ushbu Shartnoma bo‘yicha majburiyatlar to‘liq bajarilgunga qadar "Raqamni qayta rasmiylashtirish," "Raqamni almashtirish," "Raqamni ko‘chirish" va "Tarif rejasini o‘zgartirish," "Ishonchli to‘lov," "Ishonchli daqiqalar va gigabaytlar" xizmatlaridan foydalanishga haqli emasligini tasdiqlaydi va bunga to‘liq roziligini bildiradi. Yuqorida ko‘rsatilgan xizmatlardan foydalanish imkoniyati Abonentga Shartnoma davri tugagandan va qarz to‘liq to‘langandan so‘ng taqdim etiladi.

3. SHARTNOMA TUZISH TARTIBI
3.1. Shartnoma tuzish quyidagi tartibda amalga oshiriladi:
3.1.1. Abonent Qo‘shilish to‘g‘risidagi arizani imzolash orqali Shartnomaga to‘liq qo‘shiladi va uning shartlariga rozilik bildiradi;
3.1.2. Qo‘shilish to‘g‘risidagi ariza bevosita Abonentning o‘zi tomonidan imzolanadi va shaxsan topshiriladi.
3.1.3. Shartnomada belgilangan tartibda imzolangan Qo‘shilish to‘g‘risidagi arizani taqdim etish orqali Ariza beruvchi ushbu Shartnoma va tanlangan Tarif rejasi shartlariga roziligini va ularga rioya qilish majburiyatini tasdiqlaydi;
3.1.4. Qo‘shilish to‘g‘risida Arznoma berishda Ariza beruvchi Operatorga yangi formatdagi Pasport/ID-karta yoki haydovchilik guvohnomasining asl nusxalarini, shuningdek, ushbu Shartnomaning 3.1.5-bandiga muvofiq ishga joylashganlik to‘g‘risidagi hujjatni taqdim etishi shart.
3.1.5. Ushbu Shartnomaga faqat B2B-mijozi bilan mehnat munosabatlarida bo‘lgan va uning nomiga ro‘yxatdan o‘tkazilgan Abonent raqamidan foydalanadigan Operatorning abonenti bo‘lgan Ariza beruvchi qo‘shilish huquqiga ega. B2B-mijoz bilan mehnat munosabatlarini tasdiqlash uchun Ariza beruvchi quyidagi hujjatlardan birini taqdim etadi (bundan keyin - "Ishga joylashish to‘g‘risidagi hujjat"): (a) B2B-mijoz tomonidan qo‘shilish to‘g‘risidagi ariza berilgan sanadan kamida 30 (o‘ttiz) kalendar kun oldin berilgan ish joyidan ma’lumotnomaning asl nusxasi; (b) B2B-mijoz xodimining amaldagi xizmat guvohnomasi (ruxsatnomasi); (v) Ariza beruvchining B2B-mijoz bilan amaldagi mehnat munosabatlari to‘g‘risidagi ma’lumotlarni o‘z ichiga olgan, Qo‘shilish to‘g‘risidagi ariza berilgan sanadan kamida 30 (o‘ttiz) kalendar kun oldin shakllantirilgan elektron mehnat daftarchasidan ko‘chirma; (g) Operator tomonidan yetarli deb topilgan, Ariza beruvchining B2B-mijoz bilan mehnat munosabatlari mavjudligini ishonchli tasdiqlovchi boshqa hujjat. Ishga joylashtirish to‘g‘risidagi hujjatda ko‘rsatilgan Ariza beruvchi to‘g‘risidagi ma’lumotlar uning shaxsini tasdiqlovchi hujjatdagi ma’lumotlarga mos kelishi kerak.
3.1.6. Operator ishga joylashtirish to‘g‘risidagi hujjatning nusxasini tayyorlash, shuningdek, undagi ma’lumotlarning to‘g‘riligini tekshirish, shu jumladan B2B mijoziga so‘rov yuborish orqali tekshirish huquqiga ega. Qo‘shilish to‘g‘risidagi arizani imzolash orqali Ariza beruvchi Operator tomonidan Ishga joylashtirish to‘g‘risidagi hujjatda ko‘rsatilgan shaxsiy ma’lumotlarni qayta ishlashga, shuningdek, B2B mijoziga o‘z familiyasi, ismi va otasining ismini (mavjud bo‘lsa) bunday tekshiruv uchun zarur bo‘lgan hajmda ma’lumotlarini ishlashga berishga rozilik beradi.
3.1.7. Abonent ushbu Shartnomaning 3.1.4 va 3.1.5-bandlarida ko‘rsatilgan hujjatlarni olish bilan bir vaqtda Operator Ariza beruvchining skoringini amalga oshirishi va o‘tkazilgan baholash natijalariga ko‘ra quyidagi qarorlardan birini qabul qilishi haqidagi tushunchasini tasdiqlaydi va bunga to‘liq roziligini bildiradi:
a) Qo‘shilish arizasini qabul qiladi va Mobil qurilmani topshiradi; yoki
b) Ariza beruvchiga Shartnoma tuzish va shartnomaviy munosabatlarni o‘rnatishni rad etadi.
3.1.8. Operator Shartnoma tuzishni rad etish sabablarini tushuntirishga majbur emas.
3.2. Qo‘shilish to‘g‘risidagi ariza qabul qilingan sana Shartnomaning tuzilgan sanasi deb tan olinadi.
3.3. Shartnoma tuzilgan joy - Toshkent shahri, O‘zbekiston Respublikasi hisoblanadi.

4. TO‘LOV TARTIBI
4.1. Birinchi Oylik to‘lov Abonent tomonidan Mobil qurilmani Qabul qilish-topshirish dalolatnomasi bo‘yicha topshirishdan bevosita oldin amalga oshiriladi.
4.2. Har bir keyingi Oylik to‘lov Abonent muddatli to‘lov bo‘yicha o‘z majburiyatlarini to‘liq bajarguniga qadar, har oyda, dastlabki yechib olish sanasi va vaqtiga mos keladigan sana hamda vaqtda yechib olinadi. Agar Oylik to‘lov dastlabki marta keyingi kalendar oyida mavjud bo‘lmagan oyning oxirgi kalendar kunida yechib olingan bo‘lsa, keyingi yechib olish sanasi o‘sha oyning oxirgi kalendar kuniga belgilanadi. Keyinchalik Oylik to‘lovning navbatdagi yechib olinishlari kalendar oyining shu sanasida amalga oshiriladi.
4.3. Pul mablag‘lari Mobil balansdan yechib olinadi.
4.4. Oylik to‘lov o‘z vaqtida to‘lanmasa, keyingi yechib olish sanasi, ushbu Shartnomaning amal qilish davrida 4.2-band qoidalarini hisobga olgan holda, navbatdagi oylik to‘lov muvaffaqiyatli amalga oshirilgan sanaga ko‘chiriladi.
4.5. Agar Abonent bir nechta oylik to‘lovni o‘tkazib yuborgan bo‘lsa va uning Mobil balansida yuzaga kelgan barcha qarzdorlikni to‘liq qoplash uchun mablag‘ yetarli bo‘lmasa, pul mablag‘lari kamida bitta oylik to‘lovni to‘liq yechib olishga yetadigan miqdor mavjud bo‘lganda yechiladi. Bitta oylik to‘lovni yechib olish uchun mablag‘ yetarli bo‘lmagan taqdirda, pul yechilmaydi. Muddati o‘tgan oylik to‘lov muvaffaqiyatli yechib olinganidan so‘ng, navbatdagi yechib olish sanasi mazkur Shartnomaning 4.4-bandiga muvofiq belgilanadi, Shartnoma muddati esa kechiktirilgan davrga mutanosib ravishda uzaytiriladi.
4.6. Abonent Mobil qurilma uchun qarzdorlikni Qoldiq qiymat to‘lanishi kutilayotgan sanadan oldinroq to‘lashga haqli. Bunda, Abonent quyidagilarni tushunganini tasdiqlaydi va ularga to‘liq rozilik bildiradi:
(i) Abonent avtomatik ravishda "_______________" yoki "________________" ommaviy tarif rejalaridan biriga o‘tkaziladi - Tarif rejasiga qarab, Shartnoma tuzilgan paytda Abonent tanlagan tarif rejasi;
(ii) 	tegishli Hisobot davri uchun Xizmatlar qiymati foydalanilmagan kunlar soniga mutanosib ravishda qayta hisoblanadi va hosil bo‘lgan ortiqcha to‘lov summasi Abonentning Mobil balansiga qaytariladi.

5. TOMONLARNING HUQUQ VA MAJBURIYATLARI
5.1. Abonent quyidagilarga majbur:
5.1.1. ushbu Shartnoma shartlariga rioya qilishga;
5.1.2. Qabul qilish-topshirish dalolatnomasi bo‘yicha Shartnoma shartlariga muvofiq Mobil qurilmani qabul qilishga;
5.1.3. Shartnomada nazarda tutilgan har oylik to‘lovlarni Mobil balans raqamiga kerakli summalarni o‘z vaqtida kiritish yo‘li bilan to‘lab borish. Operator Shartnoma bo‘yicha har bir oylik to‘lovni yechib olishi uchun belgilangan vaqtga qadar Abonent o‘z Mobil balans raqamida har bir oylik to‘lovni to‘liq hajmda qoplash uchun yetarli mablag‘ bo‘lishini ta’minlashi shart. Bunda Xizmatlar Abonentga faqat tegishli Hisobot davrida oylik to‘lovning to‘liq summasi muvaffaqiyatli yechib olingan taqdirdagina taqdim etiladi.
5.2. Abonent quyidagi huquqqa ega:
5.2.1. mazkur Shartnomaga qo‘shilgandan so‘ng, Shartnoma bo‘yicha Oylik to‘lovlarni o‘z vaqtida to‘lash sharti bilan, Shartnoma amal qilish davrida Xizmatlardan foydalanish;
5.2.2. Rasmiy servis markazi tomonidan tasdiqlangan zavod nuqsoni sababli Mobil qurilma qaytarilgan taqdirda, Shartnomani bekor qilish. Bunday holda, Operator Abonent tomonidan to‘langan barcha oylik to‘lovlarni Mobil balansga qaytaradi, ko‘rsatilgan Xizmatlar qiymati bundan mustasno.
5.3. Operator quyidagilarga majbur:
5.3.1. Abonent ushbu Shartnomaga muvofiq birinchi oylik to‘lovni amalga oshirganidan so‘ng, Mobil qurilmani qabul qilish-topshirish dalolatnomasi bo‘yicha soz holatda Abonentga topshirish;
5.3.2. Abonentga hisoblash holati va muddatli to‘lov bo‘yicha qarzdorlik to‘g‘risida ma’lumot taqdim etish;
5.3.3. Oylik to‘lovlar o‘z vaqtida to‘langani taqdirda, Abonentga Shartnomada nazarda tutilgan shartlar asosida Xizmatlar ko‘rsatish.
5.4. Operator quyidagi huquqlarga ega:
5.4.1. Abonent Qabul qilish-topshirish dalolatnomasini imzolashdan bosh tortgan taqdirda, unga Mobil qurilmani taqdim etishdan bosh tortish;
5.4.2. Abonentdan ushbu Shartnoma shartlariga muvofiq Oylik to‘lovlarni to‘lashni talab qilish;
5.4.3. Mobil balansda Oylik to‘lovni yechib olish uchun yetarli mablag‘ bo‘lmagan taqdirda, Xizmat ko‘rsatishni to‘xtatib turish. Bunda tegishli Hisobot davrida Xizmatlardan foydalanish imkoniyati faqat Hisobot davri tugaguniga qadar Shartnoma bo‘yicha tegishli Oylik to‘lovlarning to‘liq summasi to‘langanidan so‘ng taqdim etiladi;
5.4.4. ushbu Shartnomaning 10.5-bandiga muvofiq Oylik to‘lovlarni to‘lash muddati o‘tkazib yuborilgan taqdirda, Mobil qurilmadan foydalanishni bloklash. Bunda Abonent uchun favqulodda xizmatlarga qo‘ng‘iroq qilish imkoniyati saqlanib qoladi;
5.4.5. Abonent ushbu Shartnoma bo‘yicha o‘z majburiyatlarini bajarmagan taqdirda, Operator qarzdorlikni (shu jumladan Qoldiq qiymatni) talab qilish huquqini Sug‘urta kompaniyasiga yoki boshqa uchinchi shaxsga o‘tkazishga haqli. Abonent bu holda Operator bunday uchinchi shaxslarga Abonentga oid ma’lumotlarni, jumladan uning shaxsiy ma’lumotlarini, Abonent tomonidan olingan aloqa xizmatlari hajmi va qiymati haqidagi svedeniyalarni, qarzdorlik summasini hamda boshqa zarur axborotni taqdim etishga haqli ekanligiga rozilik beradi.

6. MOBIL QURILMANI QABUL QILISH
6.1. Mobil qurilmani Abonentga topshirish Operator tomonidan Mobil qurilma amalda topshirilayotgan paytda Tomonlar imzolaydigan Qabul qilish-topshirish dalolatnomasi asosida amalga oshiriladi.
6.2. Mobil qurilmani qabul qilishda Abonent qadoqning butunligini, shuningdek, ko‘rinadigan nuqsonlar mavjudligini ko‘zdan kechirishi shart. Mobil qurilmaning Abonent tomonidan qabul qilinishi uning soni, assortimenti va vizual ko‘rik paytida aniqlanishi mumkin bo‘lgan boshqa xususiyatlari bo‘yicha e’tirozlar yo‘qligini tasdiqlaydi. Bunda, Abonent O‘zbekiston Respublikasi qonunchiligida belgilangan tartibda va muddatlarda Mobil qurilmaning sifati bilan bog‘liq talablarni qo‘yish huquqini saqlab qoladi.
6.3. Qabul qilish-topshirish dalolatnomasining Abonent tomonidan imzolanishi ishlab chiqaruvchining kafolat majburiyatlari Abonentga tushuntirilganligini va Abonent tomonidan qabul qilinganligini tasdiqlaydi.
6.4. Abonentning kafolatli foydalanish davrida aniqlangan nuqsonlar bo‘yicha barcha keyingi murojaatlari faqat ishlab chiqaruvchining kafolat majburiyatlari doirasida vakolatli xizmat ko‘rsatish markazlari orqali amalga oshiriladi.
6.5. Mobil qurilmaga egalik huquqi, shuningdek, Mobil qurilmaning tasodifiy yo‘qolishi/shikastlanishi/nobud bo‘lishi xavfi Operator tomonidan Mobil qurilma topshirilgan va Qabul qilish topshirish dalolatnomasi imzolangan paytdan boshlab Abonentga o‘tadi.

7. KAFOLAT MAJBURIYATLARI
7.1. Ushbu Shartnoma doirasida Abonentga taqdim etiladigan mobil qurilma faqat ishlab chiqaruvchining kafolat majburiyatlari bilan ta’minlanadi.
7.2. Mobil qurilmaning kafolat muddati (bundan keyin “Kafolat muddati” deb yuritiladi) u Abonentga topshirilgan kundan boshlab hisoblanadi va tegishli Qabul qilish-topshirish dalolatnomasi bilan tasdiqlanadi.
7.3. 	Abonent quyidagilarni tan oladi va rozi bo‘ladi:
- kafolat faqat Mobil qurilma ishlab chiqaruvchisi tomonidan beriladi;
- kafolatlarni berish shartlari, hajmi va tartibi faqat ishlab chiqaruvchi tomonidan belgilanadi;
- bunday shartlar ushbu Shartnomada ko‘rsatilmagan cheklovlar, istisnolar va maxsus talablarni o‘z ichiga olishi mumkin.
7.4. Operator Mobil qurilmaga nisbatan hech qanday kafolat bermaydi, uning sifati, ishlashi yoki Abonent kutganidek bo‘lishi uchun javobgar emas, shuningdek, ishlab chiqaruvchi belgilagan kafolat shartlaridan tashqari majburiyatlarni o‘z zimmasiga olmaydi.
7.5. Kafolatli holatlarga oid barcha murojaatlar Abonent tomonidan to‘g‘ridan-to‘g‘ri ishlab chiqaruvchining vakolatli servis markazlariga yoki kafolat hujjatlarida ko‘rsatilgan boshqa tashkilotlarga yo‘naltiriladi.
7.6. Ishlab chiqaruvchining vakolatli servis markazlari manzillari Operatorning rasmiy saytida joylashtirilgan.

8. KAFOLAT CHEKLOVLARI
8.1. Kafolat quyidagi holatlarga nisbatan amal qilmaydi:
(a) Mobil qurilma qabul qilingandan so‘ng ishlab chiqarish nuqsoni bo‘lmagan mexanik shikastlanishlarga (ekrandagi yoriqlar, korpusning sinishi va hokazo) uchragan bo‘lsa;
(b) Mobil qurilma va uning tarkibiy qismlari korroziyaga, oksidlanishga, begona materiallar yoki suyuqliklar, kimyoviy moddalar ta’siriga uchragan bo‘lsa;
(c) Mobil qurilma ishlab chiqaruvchi tomonidan vakolat berilmagan uchinchi shaxslar yoki xizmatlar tomonidan ochilgan, qismlarga ajratilgan, o‘zgartirilgan yoki ta’mirlangan va/yoki Mobil qurilma ruxsat etilmagan qismlardan foydalanib ta’mirlangan yoki Mobil qurilmaning seriya raqami, sana kodi, IMEI har qanday tarzda o‘chirilgan, o‘chirilib tashlangan, shikastlangan, o‘zgartirilgan bo‘lsa;
(d) Mobil qurilma modifikatsiya qilingan yoki uning dasturiy ta’minotiga o‘zgartirishlar kiritilgan (jumladan, root yoki mikrodastur (proshivka)) bo‘lsa;
(e) Mobil qurilma standartlarga mos kelmaydigan uskunalar, mahsulotlar yoki tizimlar yoxud quvvatlash moslamalari, kabellar va boshqalar kabi sertifikatlanmagan aksessuarlar bilan ishlatilgan bo‘lsa;
(f) Mobil qurilmaning normal foydalanish natijasida tabiiy eskirishi (batareyaning eskirishi, protsessorning qizib ketishi va hokazo);
(g) Mobil qurilmaning yo‘qolishi yoki o‘g‘irlanishi.

9. MOBIL QURILMANI QAYTARISH VA ALMASHTIRISH
9.1. Abonent Mobil qurilma O‘zbekiston Respublikasining chakana savdo qoidalariga muvofiq tegishli sifatda sotilgan taqdirda qaytarilmaydigan yoki o‘xshash tovarga almashtirilmaydigan nooziq-ovqat tovarlari toifasiga kirishini tasdiqlaydi va bunga rozilik bildiradi.
9.2. Operator tomonidan Abonentga topshirilgandan so‘ng, Mobil qurilmani qaytarish yoki almashtirish faqat Kafolat muddati davomida Mobil qurilmada zavod nuqsonlari aniqlangan taqdirdagina mumkin bo‘ladi.
9.3. Ushbu Shartnomaning 9.1-bandiga muvofiq zavoddagi nuqson aniqlangan taqdirda, Abonentning ixtiyoriga ko‘ra:
(a) Ishlab chiqarish nuqsoni bo‘lgan Mobil qurilma yangi, xuddi shunday Mobil qurilmaga almashtiriladi;
(b) Abonent tomonidan Mobil qurilma qaytariladi. Bunday holda, muddatli to‘lov hisobiga to‘langan pul mablag‘lari Abonentning Mobil balansiga qaytariladi.
(b) Mobil qurilma va uning tarkibiy qismlari korroziyaga, oksidlanishga, begona materiallar yoki suyuqliklar, kimyoviy moddalar ta’siriga uchragan bo‘lsa;
9.4. Ishlab chiqarish nuqsonini tasdiqlash uchun Abonent ishlab chiqaruvchining rasmiy xizmat ko‘rsatish markaziga murojaat qilishi va rasmiy xizmat ko‘rsatish markazi tomonidan berilgan ishlab chiqarish nuqsonini tasdiqlovchi dalolatnomani olishi lozim.
9.5. Ushbu Shartnomaning 9.3-bandida ko‘rsatilgan dalolatnoma bilan birga ishlab chiqarish nuqsoni bo‘lgan Mobil qurilmani qaytarish yoki almashtirish uchun Abonent Operatorga quyidagi hujjatlar to‘plamini taqdim etishi shart:
- Qabul qilish-topshirish dalolatnomasi; 
- Abonentning pasporti, ID-kartasi yoki yangi namunadagi haydovchilik guvohnomasining asl nusxasi.

10. TOMONLARNING JAVOBGARLIGI
10.1. Tomonlar ushbu Shartnomani bajarmaganlik yoki lozim darajada bajarmaganlik uchun O‘zbekiston Respublikasi qonunchiligi va ushbu Shartnomaga muvofiq javobgar bo‘ladilar.
10.2. Abonent O‘zbekiston Respublikasi qonun hujjatlariga muvofiq to‘lanishi lozim bo‘lgan jarima miqdoridan tashqari, zararlarni to‘liq hajmda qoplaydi.
10.3. Javobgarlikni qo‘llash Tomonlarni ushbu Shartnoma bo‘yicha o‘z majburiyatlarini bajarishdan ozod etmaydi.
10.4. Navbatdagi Hisobot davrida Oylik to‘lovni yechib olish uchun Abonentning Mobil hisobida mablag‘ yetarli bo‘lmasa, Oylik to‘lov yechib olinmaydi va tegishli Tarif rejasi doirasidagi xizmatlar ko‘rsatish Oylik to‘lov muvaffaqiyatli yechib olinguniga qadar to‘xtatib turiladi.
Bunda:
(i) Tarif rejasiga kiritilgan xizmatlar to‘plamlaridan (daqiqalar, internet-trafik, SMS) foydalanish imkoniyati taqdim etilmaydi;
(ii) aloqa xizmatlaridan keyinchalik foydalanish Abonentning Mobil hisobidagi mavjud pul mablag‘lari hisobidan Tarif rejasi shartlariga muvofiq standart tariflar bo‘yicha (foydalanishga qarab to‘lash) amalga oshiriladi;
(iii) kiruvchi aloqa xizmatlari cheklanmaydi.
10.5. Аbonent Oylik to‘lovlarni to‘lashni 30 (o‘ttiz) kalendar kundan ortiq muddatga kechiktirgan taqdirda, Operator Abonentni oldindan ogohlantirmasdan quyidagilarni amalga oshirishga haqli ekanligini tushunishini tasdiqlaydi va bunga to‘liq rozilik bildiradi:
(i) Mobil qurilmaning barcha SIM-slotlari IMEI kodini bloklash orqali Mobil qurilmadan foydalanishni bloklash. IMEI bloklangani paytdan e’tiboran, Operator tomonidan ushbu Shartnomada nazarda tutilgan tartibda bunday bloklash bekor qilinmaguncha, Abonent Mobil qurilmadan O‘zbekiston Respublikasi hududidagi mobil aloqa tarmoqlarida ishlash uchun foydalana olmaydi. Abonent bunday bloklash ushbu Shartnoma bo‘yicha Abonent majburiyatlari ijrosini ta’minlash chorasi ekanligini hamda O‘zbekiston Respublikasi Fuqarolik kodeksining 259-moddasiga muvofiq amalga oshirilishini tan oladi va bunga rozidir;
ii) Abonent tomonidan Mobil qurilma uchinchi shaxslarga berilgan, jumladan, sotilgan, hadya qilingan, almashtirilgan, vaqtincha foydalanishga berilgan, garovga qo‘yilgan yoxud Mobil qurilmaga nisbatan uchinchi shaxslarning huquqlari bilan boshqacha tarzda cheklovlar o‘rnatilgan hollarda IMEI-kodni bloklash bekor qilinmaydi va olib tashlanmaydi. Abonent ushbu Shartnoma bo‘yicha majburiyatlar to‘liq bajarilgunga qadar Mobil qurilmani uchinchi shaxslarga o‘tkazish bilan bog‘liq barcha oqibatlar xavfini o‘z zimmasiga oladi.
10.6. Abonent tomonidan Har oylik to‘lovlarni to‘lash muddati 90 (to‘qson) kalendar kundan ortiqqa kechiktirilgan taqdirda, Operator Abonentni oldindan xabardor qilmasdan quyidagi huquqlarga ega:
(i) mazkur Shartnomani bir tomonlama tartibda sudgacha bekor qilish hamda Abonentdan Mobil qurilmaning Qoldiq qiymatini va boshqa qarzdorliklarni bekor qilingan sanadan boshlab 10 (o‘n) kalendar kun ichida belgilangan muddatda to‘lashni talab qilish;
(ii) O‘zbekiston Respublikasining amaldagi qonunchiligiga muvofiq qarzdorlikni sud tartibida undirish yoki suddan tashqari tartibda ijro xatini amalga oshirish uchun notariusga murojaat qilish yo‘li bilan undirish;
(iii) bo‘lib to‘lash bo‘yicha qarzdorlikni va/yoki Qoldiq qiymatni talab qilish huquqini Sug‘urta kompaniyasiga yoki boshqa uchinchi shaxsga o‘tkazish.
10.7. Mobil qurilma bloklangan taqdirda, blokirovka Abonent tomonidan Oylik to‘lovlar bo‘yicha qarzdorlik to‘langanidan va Abonent Operatorning savdo ofisiga yoki ushbu Shartnomaning 16-bo‘limida ko‘rsatilgan telefon raqamlari orqali qo‘llab-quvvatlash xizmatiga murojaat qilganidan so‘ng Operator tomonidan olib tashlanishi mumkin.
10.8. Abonent raqami Abonentning tashabbusi bilan bloklanganda, Oylik to‘lov hisobdan yechib olinmaydi. Bunda Abonentning Oylik to‘lovlarni to‘lash majburiyati saqlanib qoladi va to‘lanmagan summa muddati o‘tgan qarzdorlik sifatida hisobga olinadi.

11. QO‘LLANILADIGAN HUQUQ VA NIZOLARNI HAL ETISH TARTIBI
11.1. Ushbu Shartnoma O‘zbekiston Respublikasi qonunchiligi asosida tartibga solinadi va talqin qilinadi.
11.2. Ushbu Shartnomani bajarish, o‘zgartirish yoki bekor qilish munosabati bilan Tomonlar o‘rtasida yuzaga keladigan barcha nizolar muzokaralar yo‘li bilan hal etilishi lozim.
11.3. Nizolar va kelishmovchiliklarni muzokaralar yo‘li bilan hal etish imkoni bo‘lmagan taqdirda, bunday nizolar va kelishmovchiliklarni ko‘rib chiqishning majburiy da’vo tartibi o‘rnatiladi. Bunda da’vo yuborilgan Tomon da’voni u olingan kundan boshlab 15 (o‘n besh) kalendar kundan oshmaydigan muddatda ko‘rib chiqishi shart. 
11.4. Agar nizolar va kelishmovchiliklar muzokaralar yo‘li bilan yoki da’vo tartibida hal qilinmagan bo‘lsa, bunday nizolar va kelishmovchiliklar Operator joylashgan yerdagi tegishli fuqarolik sudida to‘liq hal qilinishi lozim.

12. SHARTNOMANING AMAL QILISH MUDDATI
12.1. Ushbu Shartnoma 3-bo‘limga muvofiq Qo‘shilish to‘g‘risidagi ariza qabul qilingan sanadan e’tiboran kuchga kiradi va Abonent Mobil qurilma uchun to‘lovlarni muddatli to‘lov majburiyatlarini to‘liq bajarguniga qadar amalda bo‘ladi.
12.2. Muddatli to‘lov muddati tugagach, Shartnoma Tomonlarning bajarilmagan majburiyatlari qismida o‘z kuchini saqlab qoladi. 
12.3. Agar Tomonlar Mobil qurilmani topshirish kunida uni qabul qilish-topshirish dalolatnomasini imzolamasa, ushbu Shartnoma kuchga kirmagan deb hisoblanadi.
12.4. Abonentning B2B-mijoz bilan mehnat munosabatlarining to‘xtatilishi, shuningdek, ushbu Shartnoma tuzilgandan so‘ng Operator va B2B-mijoz o‘rtasidagi shartnomaning bekor qilinishi ushbu Shartnomaning bekor qilinishiga yoki o‘zgartirilishiga olib kelmaydi va Abonentni u bo‘yicha majburiyatlarni bajarishdan ozod qilmaydi. B2B-mijoz ushbu Shartnomaning tarafi hisoblanmaydi va Abonentning majburiyatlari bo‘yicha javobgar bo‘lmaydi.

13. SHARTNOMANI O‘ZGARTIRISH VA BEKOR QILISH TARTIBI
13.1. Operator istalgan vaqtda bir tomonlama tartibda, Abonentni qo‘shimcha yozma xabardor qilmasdan, ushbu Shartnomani yangi tahrirda e’lon qilish orqali unga o‘zgartirish va qo‘shimchalar kiritishga haqli. O‘zgarishlar va qo‘shimchalar Shartnomaning yangi tahriri e’lon qilingan kundan boshlab kuchga kiradi, agar Shartnomaning yangi tahriri e’lon qilinganda o‘zgartirishlar va qo‘shimchalarning kuchga kirishining boshqa muddati qo‘shimcha ravishda belgilanmagan bo‘lsa. Operator Shartnomaga kiritilgan o‘zgartirish va qo‘shimchalar Shartnomaga bunday o‘zgartirish va qo‘shimchalar e’lon qilingunga qadar yuzaga kelgan Tomonlarning munosabatlariga nisbatan qo‘llanilishi mumkinligini belgilashga haqli. Shartnomaning amaldagi tahriri quyidagi manzilda joylashtirilgan: https://b2b.beeline.uz/ru/help/dokumenty
13.2. Ushbu Shartnoma quyidagi hollarda muddatidan oldin bekor qilinishi mumkin:
(i) Abonent Qoldiq qiymatni to‘lash bo‘yicha majburiyatlarni muddatidan oldin bajargan taqdirda, uning tashabbusi bilan;
(ii) Abonent Har oylik to‘lovni to‘lash muddatini 90 (to‘qson) kalendar kundan ortiq kechiktirgan taqdirda, Operatorning tashabbusi bilan.
(iii) Operatorning tashabbusi bilan Abonent Shartnoma tuzishda B2B-mijoz bilan mehnat munosabatlari mavjudligi to‘g‘risida soxta Ishga joylashtirish hujjatini taqdim etgan yoki bila turib noto‘g‘ri ma’lumotlarni taqdim etgan taqdirda, bu Abonent tomonidan Shartnoma shartlarini buzish deb tan olinadi;
(iv) Abonentning tashabbusi bilan, Shartnomaning 5.2.2. bandiga muvofiq.
13.3. Abonent tomonidan Shartnoma shartlari buzilganligi sababli Operator tashabbusi bilan Shartnoma muddatidan oldin bekor qilingan taqdirda, Abonent Shartnoma bekor qilingan kundan boshlab 10 (o‘n) kalendar kun ichida Operatorga Mobil qurilmaning Qoldiq qiymatini to‘liq to‘lashi, shuningdek, Shartnoma bekor qilingan paytga kelib yuzaga kelgan boshqa qarzdorliklarni ham to‘lashi shart.
13.4. Abonent ushbu Shartnoma bo‘yicha majburiyatlarini bajarmagan taqdirda, Operator qarzni (shu jumladan Qoldiq qiymatni) undirish huquqini Sug‘urta kompaniyasiga yoki boshqa uchinchi shaxsga o‘tkazishga haqli. Abonent bunday holatlarda Operator uchinchi shaxslarga Abonentga tegishli ma’lumotlarni, jumladan uning shaxsiy ma’lumotlari, Abonent foydalangan aloqa xizmatlarining hajmi va qiymati, qarz miqdori hamda boshqa zarur ma’lumotlarni taqdim etishiga rozilik bildiradi.

14. FORS-MAJOR HOLATLAR
14.1. Tomonlar ushbu Shartnoma bo‘yicha majburiyatlarni qisman yoki to‘liq bajarmagan taqdirda javobgarlikdan ozod etiladi, agar bu bajarmaslik Shartnoma tuzilgandan so‘ng yuzaga kelgan, Tomonlar oldindan ko‘ra olmagan yoki oldini ololmagan favqulodda vaziyatlar natijasida yengib bo‘lmas kuch holatlarining oqibati bo‘lsa. Yengib bo‘lmas kuch holatlari quyidagilarni o‘z ichiga oladi: suv toshqini, yong‘in, zilzila, davlat organlarining harakatlari yoki harakatsizligi (jumladan, valyuta operatsiyalariga cheklovlar), epidemiya va boshqa tabiiy ofatlar, urush yoki harbiy harakatlar va hokazo.
14.2. Shartnomaning ushbu bo‘limida ko‘rsatilgan holatlar yuz berganda, har bir Tomon 5 (besh) kalendar kuni ichida bu haqda boshqa Tomonni yozma ravishda xabardor qilishi shart. Yengib bo‘lmas kuch holatlariga tayanayotgan Tomon boshqa Tomonga ushbu holatlarning mavjudligini tasdiqlovchi va imkon qadar, ularning Tomonning Shartnoma bo‘yicha majburiyatlarini bajarish imkoniyatiga ta’sirini baholovchi rasmiy hujjatlarni zudlik bilan taqdim etishi lozim.
14.3. Agar yengib bo‘lmas kuch holatlari ta’siriga uchragan Tomon 5 (besh) kalendar kuni ichida bu haqda xabarnoma yubormasa, u Shartnoma bo‘yicha majburiyatlarni bajarmaganlik yoki lozim darajada bajarmaganlik uchun javobgarlikdan ozod qilish asosi sifatida bunday holatlarga tayanish huquqidan mahrum bo‘ladi. 
14.4. Shartnomaning ushbu bo‘limida ko‘zda tutilgan holatlar yuzaga kelgan taqdirda, Tomonning Shartnoma bo‘yicha majburiyatlarini bajarish muddati mazkur holatlar va ularning oqibatlari amal qiladigan vaqtga mos ravishda kechiktiriladi. 
14.5. Agar Shartnomaning ushbu bo‘limida sanab o‘tilgan yuzaga kelgan holatlar va ularning oqibatlari 1 (bir) oydan ortiq davom etsa, Tomonlar Shartnomani bajarishning maqbul muqobil usullarini aniqlash maqsadida qo‘shimcha muzokaralar o‘tkazadilar.
14.6. Agar fors-major holatlari 2 (ikki) oydan ortiq davom etsa, Tomonlarning har biri Shartnomaning bajarilmagan qismiga nisbatan ushbu Shartnomani bekor qilish huquqiga ega. Bunda Tomonlardan hech biri ushbu bandga muvofiq Shartnomani bekor qilish natijasida boshqa Tomon oldida hech qanday javobgarlikka ega bo‘lmaydi.

15. YAKUNIY QOIDALAR
15.1. Abonent Shartnomaga qo‘shilganda:
(i) Shartnoma shartlari unga tushunarli ekanligini va Abonent ularni hech qanday istisnosiz va to‘liq hajmda qabul qilishini tasdiqlaydi;
(ii) Operator tomonidan taqdim etilgan huquq va imkoniyatlardan ushbu Shartnomada ko‘rsatilganidan boshqa maqsadlarda foydalanmasligiga kafolat beradi.
15.2. Abonent Operatorning oldindan roziligisiz ushbu Shartnoma bo‘yicha o‘z huquqlaridan to‘liq yoki qisman voz kechishga yoki majburiyatlarini uchinchi shaxslarga topshirishga haqli emas.
15.3. Ushbu Shartnoma Tomonning O‘zbekiston Respublikasi qonunchiligi tomonidan berilgan boshqa huquq va vakolatlarini amalga oshirishini cheklovchi yoki istisno etuvchi sifatida talqin qilinmasligi lozim.
15.4. Har qanday Tomonning ushbu Shartnomaga muvofiq yoki unga nisbatan biron-bir huquqiy himoya vositasi, huquq yoki vakolatni amalga oshirishdan voz kechishi yoki kechiktirishi (yoki muhlat berishi) bu huquqlardan voz kechish deb hisoblanmaydi, shuningdek, har qanday huquqiy himoya vositasi, huquq yoki vakolatni bir marta yoki qisman amalga oshirish boshqa yoki keyingi amalga oshirishga yoxud boshqa huquqiy himoya vositasi, huquq yoki vakolatni qo‘llashga to‘sqinlik qilmaydi.
15.5. Agar istalgan vaqtda ushbu Shartnomaning biron-bir qoidasi O‘zbekiston Respublikasi qonunchiligi bo‘yicha noqonuniy, haqiqiy emas, o‘z-o‘zidan bekor bo‘lgan yoki har qanday jihatdan bajarib bo‘lmaydigan bo‘lsa, bu ushbu Shartnomaning qolgan qoidalarining qonuniyligi, haqiqiyligi yoki bajarilishiga ta’sir etmaydi. Haqiqiy bo‘lmagan, noqonuniy yoki bajarib bo‘lmaydigan qoida Tomonlar nazarda tutgan eng yaqin iqtisodiy natijaga erishish uchun o‘zgartiriladi, to‘ldiriladi, talqin qilinadi yoki qo‘llaniladi. Tomonlar ushbu Shartnomaning har bir va barcha qoidalari, ushbu Shartnomaning boshqa har qanday qoidasi yoki qoidalarining haqiqiy emasligi yoki bajarib bo‘lmasligidan qat’i nazar, tuzilishiga rozilik bildiradilar.
15.6. Shartnoma o‘zbek tilida tuzilgan bo‘lib, har ikkala tildagi matn bir xil yuridik kuchga ega.
15.7. Abonent/Ariza beruvchining shaxsiy ma’lumotlarini qayta ishlash Operatorning rasmiy veb-saytida joylashtirilgan "UNITEL" MCHJning shaxsiy ma’lumotlarni qayta ishlash va himoya qilish siyosatiga muvofiq amalga oshiriladi.
15.8. Operator Abonentni SMS-xabarnoma yuborish, Operatorning rasmiy veb-saytida ma’lumot joylashtirish yoki o‘z ixtiyoriga ko‘ra boshqa usulda xabardor qiladi.
15.9. Ushbu Shartnomaga ilovalar:
1-ilova: Qo‘shilish to‘g‘risidagi ariza shakli;
2-ilova: Qabul qilish-topshirish dalolatnomasi

16. OPERATOR MA’LUMOTLARI
Operator O‘zbekiston Respublikasi, Toshkent shahri, 100164, Mirzo Ulug‘bek tumani, Tepamasjid ko‘chasi, 4-uyda ro‘yxatdan o‘tgan "UNITEL" MCHJ hisoblanadi.
Veb-sayt: www.b2b.beeline.uz
Telefon raqami: 0628; +99890 370 06 28
STIR: 201 838 002
IFUT: 61200
Bank nomi: O‘zbekiston Respublikasi Tashqi iqtisodiy faoliyat milliy banki bosh boshqarmasi qoshidagi OPERU
X\r.: 2020 8000 7009 7132 5001
MFO: 00451

Qo‘shilish shartnomasiga 1-ilova
202__ yil “__” ____________
QO‘SHILISH TO‘G‘RISIDAGI ARIZA SHAKLI
QO‘SHILISH TO‘G‘RISIDAGI ARIZA № [●]
Toshkent sh. 								202_ yil “___” ____________

Men, [F.I.O. Abonent], O‘zbekiston Respublikasi fuqarosi, [●] seriyali pasport /ID-karta/haydovchilik guvohnomasi № [●], hujjat [●] tomonidan berilgan, JSHSHIR: [●], O‘zbekiston Respublikasi [●] manzilida ro‘yxatdan o‘tganman, [●], abonent shartnomasi № [●], abonent raqami: [●], [B2B-mijozning nomi] (STIR: [●]) xodimi bo‘lib, [●] tomonidan [Ishga joylashish to‘g‘risidagi hujjatning nomi] № [●] bilan tasdiqlanganman, Abonent sifatida, “UNITEL” MChJ (bundan keyin - “Operator”) bilan tuzilayotgan Qo‘shilish shartnomasining (bundan keyin - “Shartnoma”) shartlari bilan tanishganimni tasdiqlayman hamda ushbu №__ sonli Qo‘shilish arizasini (bundan keyin - “Ariza”) imzolash orqali mazkur Shartnoma shartlariga to‘liq, so‘zsiz va to‘la hajmda qo‘shilishimni tasdiqlayman. Shartnoma qoidalari menga tushunarli ekanligini, ularning mazmuni to‘liq tushuntirilganini tasdiqlayman, shuningdek, elektron va/yoki raqamli shaklda rasmiylashtirilgan hujjatlar qog‘oz tashuvchida shaxsan imzolangan hujjatlar bilan teng yuridik kuchga ega ekanligiga roziman.

1. Men quyidagilarni tasdiqlayman va roziman: 
1.1. Mobil qurilma va uni muddatli to‘lov asosida sotib olish shartlari Shartnomada va ushbu Arizaning 1-ilovasida (bundan keyin - “Muddatli to‘lov shartlari”) belgilangan.
1.2. Oylik to‘lovlarni to‘lash va Shartnoma bo‘yicha qarzdorlikni qoplash Shartnoma va Muddatli to‘lov shartlariga muvofiq amalga oshiriladi.
1.3. Men Shartnomada belgilangan tartibda qarzni muddatidan oldin to‘lash huquqiga egaman.
1.4. Shartnoma bekor qilingan taqdirda, qoldiq qiymat Shartnomada belgilangan muddatlarda to‘lanishi shart.
1.5. Agar men Shartnoma bo‘yicha majburiyatlarimni bajarmasam yoki lozim darajada bajarmasam, Operator Shartnoma bo‘yicha yuzaga kelgan qarzdorlikni sud tartibida undirish yoki suddan tashqari tartibda ijro xatini amalga oshirish uchun notariusga murojaat qilish yo‘li bilan undirish, shuningdek qarzdorlikni talab qilish huquqini Sug‘urta kompaniyasiga yoki boshqa uchinchi shaxsga o‘tkazish huquqiga ega.
1.6. Oylik to‘lovlarni to‘lash bo‘yicha majburiyatlarimni 15 (o‘n besh) kalendar kundan ortiq muddatga bajarmagan taqdirimda, Operator Mobil qurilmaning barcha SIM-slotlari IMEI-kodlarini bloklash orqali Mobil qurilmadan foydalanishni oldindan ogohlantirmasdan cheklashga haqli. Men IMEI-blokirovkasi qo‘llanilgan paytdan e’tiboran, Operator tomonidan Shartnomada nazarda tutilgan tartibda bunday blokirovka bekor qilinmaguncha, Mobil qurilmadan O‘zbekiston Respublikasi hududidagi mobil aloqa tarmoqlarida ishlash uchun foydalana olmasligimni tasdiqlayman. Ushbu blokirovka Shartnoma bo‘yicha majburiyatlar ijrosini ta’minlash chorasi ekanligini hamda O‘zbekiston Respublikasi Fuqarolik kodeksining 259-moddasiga muvofiq amalga oshirilishini tan olaman va bunga rozilik bildiraman.
1.7. Mobil qurilma uchinchi shaxslarga berilganda, jumladan, sotilganda, hadya etilganda, almashtirilganda, vaqtincha foydalanishga berilganda, garovga qo‘yilganda yoki uchinchi shaxslarning huquqlari bilan boshqacha tarzda cheklanganda, IMEI blokirovkasi bekor qilinmaydi yoki olib tashlanmaydi.
1.8. Ushbu Ariza imzolangan sanada men B2B mijozi bilan mehnat munosabatlarida bo‘laman va men taqdim etgan Ishga joylashish to‘g‘risidagi hujjat haqiqiy bo‘lib, unda ishonchli ma’lumotlar mavjud. B2B-mijoz bilan mehnat munosabatlarimning tugatilishi meni Shartnoma bo‘yicha majburiyatlarni bajarishdan ozod etmaydi.
2. Ushbu Ariza Qo‘shilish shartnomasining aksepti va uning ajralmas qismi hisoblanadi.
3. Ushbu Ariza o‘zbek tilida 2 (ikki) nusxada tuzilgan bo‘lib, Abonent va Operator uchun 1 (bir) nusxadan beriladi va bir xil yuridik kuchga ega.
4. Ushbu Arizaga ilova: 
1-ilova: Muddatli to‘lov shartlari.

Abonentning imzosi: ___________________ / [F.I.Sh.]/

Imzolangan sana: 202_ yil “___” ____________

[QUYIDA 1-SONLI ILOVA KELTIRILGAN]


Qo‘shilish to‘g‘risidagi arizaga 1-ilova
202_ yil “___” ____________dagi ____-son
MUDDATLI TO‘LOV SHARTLARI
1.	Ushbu Ilova Shartnomaning ajralmas qismi hisoblanadi va Abonent tomonidan Oylik to‘lovlarni amalga oshirish tartibi va shartlarini belgilaydi.
2.	Operator quyidagi Mobil qurilmani Abonentga mulk sifatida topshiradi:
	Mobil qurilma modeli
	Mobil qurilmaning qisqacha tavsifi

	
	


3.	Operator Abonent tomonidan tanlangan quyidagi tarif rejasiga muvofiq xizmatlarni ko‘rsatish majburiyatini oladi:
	Tarif rejasi nomi
	

	Abonent to‘lovi
	


Tarif rejasiga kiritilgan xizmatlarning to‘liq tavsifi Operatorning rasmiy veb-saytida ko‘rsatilgan.
4.	Oylik to‘lov QQSni hisobga olgan holda [●] ([●]) so‘mni tashkil etadi va quyidagilardan iborat:
(i) 	Mobil qurilmaning qiymati – QQSni hisobga olgan holda [●] ([●]) so‘m;
(ii) 	Kontrakt davridagi abonent to‘lovi – QQSni hisobga olgan holda [●] ([●]) so‘m.
5.	Kontrakt davri: Shartnoma shartlariga muvofiq.
6.	Abonent quyidagi To‘lovlarni hisoblash jadvalida ko‘rsatilgan miqdorlarda Oylik to‘lovlarni amalga oshirish majburiyatini oladi:
	Oy
	Oylik to‘lov so‘mda, QQS bilan
	Qarz qoldig‘i so‘mda, QQS bilan

	
	Abonent to‘lovi so‘mda, QQS bilan
	Mobil qurilma uchun to‘lov so‘mda, QQS bilan
	

	1.
	[●]
	[●]

	
	[●]
	[●]
	

	2.
	[●]
	[●]

	
	[●]
	[●]
	

	3.
	[●]
	[●]

	
	[●]
	[●]
	

	4.
	[●]
	[●]

	
	[●]
	[●]
	

	5.
	[●]
	[●]

	
	[●]
	[●]
	

	6.
	[●]
	[●]

	
	[●]
	[●]
	

	7.
	[●]
	[●]

	
	[●]
	[●]
	

	8.
	[●]
	[●]

	
	[●]
	[●]
	

	9.
	[●]
	[●]

	
	[●]
	[●]
	

	10.
	[●]
	[●]

	
	[●]
	[●]
	

	11.
	[●]
	[●]

	
	[●]
	[●]
	

	12.
	[●]
	0

	
	[●]
	[●]
	



Abonentning imzosi: ___________________ / [F.I.Sh.]/

Imzolangan sana: 202_ yil “___” ____________ 


Qo‘shilish shartnomasiga 2-ilova
202__ yil “__” ____________
QABUL QILISH-TOPSHIRISH DALOLATNOMASINING SHAKLI

QABUL QILISH-TOPSHIRISH DALOLATNOMASI № [●]
Toshkent shahri                                                                                                                         “__” _______ 202__ y.
O‘zbekiston Respublikasi qonunchiligiga muvofiq tashkil etilgan va faoliyat yuritayotgan, bundan buyon “Operator” deb ataladigan “UNITEL” MChJ nomidan [Lavozimi va F.I.Sh.], [Ustav, Ishonchnoma va h.k.] asosida ish yurituvchi, bir tomondan, va 
bundan buyon “Abonent” deb ataladigan [Abonentning F.I.Sh.], pasport /ID-karta/haydovchilik guvohnomasi seriyasi [●] № [●], [●] kuni [●] tomonidan berilgan, JShShIR: [●], O‘zbekiston Respublikasi, [●] manzilida ro‘yxatdan o‘tgan, ikkinchi tomondan, 
bundan buyon birgalikda “Tomonlar” va alohida holda “Tomon” deb yuritiladigan, Qo‘shilish shartnomasi va 202_ yil “__” ____________dagi [●]-sonli Qo‘shilish to‘g‘risidagi arizaga muvofiq, quyidagilar haqida ushbu Qabul qilishtopshirish dalolatnomasini (bundan buyon “Dalolatnoma” deb yuritiladi) tuzdilar: 
1. Operator ushbu Dalolatnomaga muvofiq Abonentga quyidagi mulkni (bundan buyon “Mobil qurilma” deb yuritiladi) mulk huquqi bilan topshirdi va Abonent uni qabul qildi: 
	№ 
	Mobil qurilma nomi 
	IMEI 1 
	IMEI 2 
	Narxi so‘mda, QQSsiz 
	QQS 
	Narxi so‘mda, QQS bilan 

	1. 
	[●] 
	[●] 
	[●] 
	[●] 
	[●] 
	[●] 


2. Abonentning ushbu Dalolatnoma bo‘yicha topshirilayotgan Mobil qurilma sifatiga nisbatan Operatorga e’tirozi yo‘q.
3. Ushbu Dalolatnomani imzolash orqali Tomonlar Shartnomaga ko‘ra Mobil qurilmani qabul qilish-topshirish bo‘yicha majburiyatlarini tegishli ravishda bajarganliklarini tasdiqladilar. 
4. Ushbu Dalolatnoma 2 (ikki) nusxada tuzilib, Tomonlarning har biriga 1 (bir) nusxadan beriladi. 

	OPERATOR 	ABONENT 
	“UNITEL” MCHJ 	 
 
 	 
	_______________________________ 	_______________________________ 
	[Lavozimi] 	[F.I.Sh.] 
[F.I.Sh.] 
